PREKIŲ TECHNINĖ specifikacija

**Bendrieji reikalavimai:**

* Duonos ir pyrago kepiniai turi atitikti Duonos ir pyrago kepinių apibūdinimo, gamybos ir prekinio pateikimo techniniame reglamente, patvirtintame Lietuvos Respublikos žemės ūkio ministro 2014 m. spalio 28 d. įsakymu Nr. 3D-794 „Dėl Duonos ir pyrago kepinių apibūdinimo, gamybos ir prekinio pateikimo techninio reglamento ir miltinės konditerijos gaminių apibūdinimo, gamybos ir prekinio pateikimo techninio reglamento patvirtinimo“, nustatytus reikalavimus.
* Vadovaujantis LR sveikatos apsaugos ministro 2018 m. balandžio 10 d. įsakymu V-394 “Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose“ tvarkos aprašo 17 punktu, draudžiama tiekti maistą, pagamintą iš genetiškai modifikuotų organizmų bei maisto priedų, nurodytų 3 priede „Maisto priedų, kurių neturi būti vaikams maitinti skirtuose maisto produktuose, sąrašas.“
* Tiekėjo produkcija turi atitikti vaikų maitinimui keliamus reikalavimus, nurodytus Lietuvos Respublikos sveikatos apsaugos ministro 2018 m. balandžio 10d. įsakyme Nr.V-394 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“.
* Prie produkcijos tiekimo dokumentų turi būti pateikti produkcijos laikymo sąlygos bei realizacijos terminai. Tiekėjas atsako už tiekiamos produkcijos kokybę.
* Visi maisto produktai turi būti sufasuoti pageidaujamais kiekiais, sudėti tam skirtose dėžėse arba kitoje taroje ir pristatomi tiekėjo transportu. Ant produkcijos įpakavimų turi būti specialus ženklinimas.

**Reikalavimai tiekimui:** Prekės turi būtų pristatomos 2 kartus į savaitę nuo 6.00 iki 11.00 val. į nurodytą prekių pristatymo vietą Prekių pristatymo grafike suderintu su Įstaiga laiku, kad pastaroji galėtų Prekes patikrinti, įsitikinti jų tinkamumu ir įforminti Prekių priėmimą. Pristatant prekes turi būti nurodyta prekių saugojimo sąlygos, terminai, kokybės pažymėjimų numeriai. Tuo atveju, jei būtų pareiškiamos pretenzijos dėl produkcijos kokybės, perkančioji organizacija turi teisę raštu prašyti kokybės pažymėjimo arba lygiaverčio dokumento originalo kalba (jei importuojama ) kartu su lietuvišku vertimu.

**Atitiktis siūlomų prekių nurodytiems reikalavimams bus tikrinama prekių pristatymo metu**: siūlomų prekių gamintojo\* katalogas ar kitas gamintojo leidinys,momentinė ekrano kopija iš gamintojo tinklalapio, prekių etiketės ar pakuotės nuotrauka, jeigu joje yra atitiktį reikalavimams patvirtinanti informacija, gamintojo rašytinis patvirtinimas (deklaracija). Prekių atitiktį nurodytiems reikalavimams įrodantys duomenys turi būti lietuvių kalba. Jei atitinkami dokumentai negali būti pateikti lietuvių kalba, šie dokumentai turi būti pateikiami originalo kalba su jų vertimu į lietuvių kalbą. Vertimas turi būti patvirtintas tiekėjo vadovo arba jo įgalioto asmens parašu arba vertėjo parašu ir vertimo biuro antspaudu (jei turi). Pasiūlymai, kuriuose siūlomos prekės neatitiks reikalavimų, bus atmetami.

Perkančioji organizacija, esant neaiškumams dėl pateiktų dokumentų, turi teisę prašyti Tiekėjo pateikti gamintojo paaiškinimą ar kitus papildomus gamintojo dokumentus.

\**Gamintoju šiame pirkime laikomas:*

*fizinis ar juridinis asmuo, kuris pagaminęs gaminį (prekę) viešai apie tai pareiškia, pažymėdamas jį* [*savo*](https://www.zodynas.lt/terminu-zodynas/S/savo) *pavadinimu, prekės ženklu arba kitu skiriamuoju ženklu  vykdydamas savo veiklą vadovaujasi teisės aktais, ir atitinka maisto verslo operatoriaus apibrėžimą, nurodytą 2002 m. sausio 28 d. Europos Parlamento ir Tarybos reglamente (EB) Nr. 178/2002*

*maisto verslo operatorius, kurio pavarde ar įmonės pavadinimu prekiaujama maisto produktu t.y., kurį jis pažymėjo* [*savo*](https://www.zodynas.lt/terminu-zodynas/S/savo) *pavadinimu (vardu), prekės ženklu arba kitu skiriamuoju ženklu  vykdydamas savo veiklą vadovaujasi teisės aktais, ir atitinka maisto verslo operatoriaus apibrėžimą, nurodytą 2002 m. sausio 28 d. Europos Parlamento ir Tarybos reglamente (EB) Nr. 178/2002 arba jei tas operatorius nėra įsisteigęs Europos sąjungoje – importuotojas į Sąjungos rinką.*

***Preliminarūs perkamų prekių kiekiai nurodyti lentelėje, gali didėti ne daugiau kaip 10 procentų ir mažėti ne daugiau kaip 30 procentų nuo nurodyto preliminaraus metinio perkamų prekių kiekio:***

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Maisto produkto pavadinimas** | **Reikalavimų aprašymas** | **Mato vnt.** | **Preliminarus kiekis per 12 mėn.** | **Tiekėjo siūlomo produkto duomenys: produkto pavadinimas, fasavimas, duomenys apie atitiktį techninėje specifikacijoje nustatytiems reikalavimams** *(pildo tiekėjas)* |
| *1* | *2* | *3* | *4* | *5* | *6* |
| 1 | Ruginė duona (viso grūdo) | Ruginė duona (ne mažiau kaip 30 proc. sausos produkto masės sudaro viso grūdo ruginiai miltai. Gaminama be mielių, tik su raugu. Būdingos formos, pjaustyta riekėmis. Be pridėtų hidrintų ar iš dalies hidrintų riebalų, be konservantų, be dažiklių, be saldiklių.  Cukraus kiekis – ne didesnis nei 5 g/100 g produkto, druskos kiekis – ne didesnis nei 1,2 g/100 g produkto, skaidulinių medžiagų kiekis – ne mažesnis nei 6 g/100 g produkto.  **Išfasavimas - ne daugiau 1 kg**. | kg | 3458 |  |
| 2 | Batonas (viso grūdo) | Batonas būdingos formos, pjaustytas riekėmis. Be pridėtų hidrintų ar iš dalies hidrintų riebalų, be konservantų, be dažiklių, be saldiklių, be kvapiųjų medžiagų.  Cukraus kiekis – ne didesnis nei 5 g/100 g produkto, druskos kiekis – ne didesnis nei 1 g/100 g produkto, skaidulinių medžiagų kiekis – ne mažesnis nei 5 g/100 g produkto.  **Išfasavimas - ne daugiau 0,7 kg.** | kg | 1983 |  |
| 3 | Duona su sėklomis | Iš ruginių (ne mažiau kaip 30 proc. sausos produkto masės sudaro viso grūdo ruginiai miltai) ir kvietinių miltų. Sėklų ir (ar) grūdų ne mažiau kaip 20 proc. Būdingos formos, pjaustyta riekėmis. Be pridėtų hidrintų ar iš dalies hidrintų riebalų, be konservantų, be dažiklių, be saldiklių.  Cukraus kiekis – ne didesnis nei 5 g/100 g produkto, druskos kiekis – ne didesnis nei 1,2 g/100 g produkto, skaidulinių medžiagų kiekis – ne mažesnis nei 6 g/100 g produkto.  **Išfasavimas - ne daugiau 0,7 kg.** | kg | 1100 |  |
| 4 | Džiūvėsiai (malti) | Nesaldūs, malti, be pridėtų hidrintų ar iš dalies hidrintų riebalų, be konservantų, be dažiklių, be saldiklių, be kvapiųjų medžiagų.  Cukraus kiekis – ne didesnis nei 5 g/100 g produkto, druskos kiekis – ne didesnis nei 1 g/100 g produkto, skaidulinių medžiagų | kg | 25 |  |
|  |  | kiekis – ne mažesnis nei 5 g/100 g produkto.  **Išfasavimas – ne daugiau 1 kg.** |  |  |  |
| 5 | Riestainiai | Gali būti arbatiniai, su aguonomis ir / ar vaniliniai. Be hidrintų ar iš dalies hidrintų riebalų (nenaudoti sukietintų augalinių riebalų), be konservantų, be sintetinių ar pusiau sintetinių dažiklių, be saldiklių.  Cukraus kiekis – ne didesnis nei 16 g/100 g produkto, druskos kiekis – ne didesnis nei 1 g/100 g produkto.  **Išfasavimas - ne daugiau 0.5 kg.** | kg | 160 |  |
| 6 | Bandelės | Bandelės iš kvietinių miltų. Be hidrintų ar iš dalies hidrintų riebalų (nenaudoti sukietintų augalinių riebalų). Be konservantų ir antioksidantų, be dažiklių, be saldiklių, be aromato ir skonio stipriklių.  Cukraus kiekis – ne didesnis nei 16 g/100 g produkto, druskos kiekis – ne didesnis nei 1 g/100 g produkto.  **Išfasavimas - ne daugiau 0.5 kg.** | kg | 300 |  |
| 7 | Sausainiai su sėklomis | Iš kvietinių miltų. Praturtinti avižiniais dribsniais, linų sėklomis, saulėgrąžų branduoliais arba riešutais, razinomis, neglaistyti. Be hidrintų ar iš dalies hidrintų riebalų (nenaudoti sukietintų augalinių riebalų). Be konservantų ir antioksidantų, be dažiklių, be saldiklių, be aromato ir skonio stipriklių.  Cukraus kiekis – ne didesnis nei 16 g/100 g produkto, druskos kiekis – ne didesnis nei 1 g/100 g produkto.  **Išfasavimas - ne daugiau 1 kg.** | kg | 170 |  |